CELEX: 32017R1169
Language: et
Date: 2017-06-26 00:00:00
Title: Komisjoni rakendusmäärus (EL) 2017/1169, 26. juuni 2017, teatavate kaupade klassifitseerimise kohta kombineeritud nomenklatuuris

1.7.2017   
               
               
                  ET
               
               
                  Euroopa Liidu Teataja
               
               
                  L 170/56
               
            KOMISJONI RAKENDUSMÄÄRUS (EL) 2017/1169,
      26. juuni 2017,
      teatavate kaupade klassifitseerimise kohta kombineeritud nomenklatuuris
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 9. oktoobri 2013. aasta määrust (EL) nr 952/2013, millega kehtestatakse liidu tolliseadustik, (1) eriti selle artikli 57 lõiget 4 ja artikli 58 lõiget 2,
      ning arvestades järgmist:
      
                  (1)
               
               
                  Nõukogu määrusele (EMÜ) nr 2658/87 (2) lisatud kombineeritud nomenklatuuri ühetaolise kohaldamise tagamiseks on vaja vastu võtta meetmed, mis käsitlevad käesoleva määruse lisas osutatud kaupade klassifitseerimist.
               
            
                  (2)
               
               
                  Määrusega (EMÜ) nr 2658/87 on kehtestatud kombineeritud nomenklatuuri klassifitseerimise üldreeglid. Neid üldreegleid kohaldatakse ka kombineeritud nomenklatuuril täielikult või osaliselt põhinevate või sellele täiendavaid alajaotisi lisavate teiste nomenklatuuride suhtes, mis on kehtestatud liidu erisätetega kaubavahetust käsitlevate tariifsete või muude meetmete kohaldamiseks.
               
            
                  (3)
               
               
                  Vastavalt nimetatud üldreeglitele tuleb käesoleva määruse lisas esitatud tabeli 1. veerus kirjeldatud kaubad klassifitseerida 2. veerus esitatud CN-koodi alla, lähtuvalt tabeli 3. veerus esitatud põhjendusest.
               
            
                  (4)
               
               
                  On asjakohane sätestada, et siduvale tariifiinformatsioonile, mis on antud käesolevas määruses käsitletavate kaupade kohta, kuid mis ei ole kooskõlas käesoleva määrusega, võib siduva tariifiinformatsiooni valdaja tugineda veel teatava perioodi vältel vastavalt määruse (EL) nr 952/2013 artikli 34 lõikele 9. Kõnealuseks ajavahemikuks tuleks kehtestada kolm kuud.
               
            
                  (5)
               
               
                  Käesoleva määrusega ette nähtud meetmed on kooskõlas tolliseadustiku komitee arvamusega,
               
            ON VASTU VÕTNUD KÄESOLEVA MÄÄRUSE:
      Artikkel 1
      Lisas esitatud tabeli 1. veerus kirjeldatud kaubad klassifitseeritakse kombineeritud nomenklatuuris kõnealuse tabeli 2. veerus esitatud CN-koodi alla.
      Artikkel 2
      Siduvale tariifiinformatsioonile, mis ei ole kooskõlas käesoleva määrusega, võib määruse (EL) nr 952/2013 artikli 34 lõike 9 kohaselt tugineda veel kolm kuud pärast käesoleva määruse jõustumist.
      Artikkel 3
      Käesolev määrus jõustub kahekümnendal päeval pärast selle avaldamist Euroopa Liidu Teatajas.
      
         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 26. juuni 2017
         
            
               Komisjoni nimel
            
            
               presidendi eest
            
            
               maksunduse ja tolliliidu peadirektoraadi
            
            
               peadirektor
            
            Stephen QUEST
         
      
      
         (1)  ELT L 269, 10.10.2013, lk 1.
      
         (2)  Nõukogu 23. juuli 1987. aasta määrus (EMÜ) nr 2658/87 tariifi- ja statistikanomenklatuuri ning ühise tollitariifistiku kohta (EÜT L 256, 7.9.1987, lk 1).
      
         LISA
         
                     Kauba kirjeldus
                  
                  
                     Klassifikatsioon
                     (CN-kood)
                  
                  
                     Põhjendus
                  
               
                     (1)
                  
                  
                     (2)
                  
                  
                     (3)
                  
               
                     Toode on pallikujuline tahke želatiinkestaga värvikuul (nn paintball), mis sisaldab vee baasil valmistatud värvainet.
                     Toode on kavandatud kasutamiseks kuulina paintball'i püssis (õhupüss, kus kuuli algkiirus on 91 m/s) paintball'i meeskonnamängus.
                     Vt pildid (*1).
                  
                  
                     9306 90 90 
                  
                  
                     Klassifikatsioon määratakse kindlaks kaupade kombineeritud nomenklatuuri klassifitseerimise üldreeglitega 1 ja 6, grupi 95 märkuse 1 punktiga s ning CN-koodide 9306 , 9306 90  ja 9306 90 90  sõnastusega.
                     Toode on kavandatud kasutamiseks kuulina paintball'i püssis, mis on rubriiki 9304  kuuluv õhupüss tulenevalt selle märkimisväärsest algkiirusest (vt komisjoni määrus (EÜ) nr 242/96 (EÜT L 31, 9.2.1996, lk 16).
                     Värvikuulid on haavlite ja nooltega sarnane laskemoon, mida kasutatakse õhupüssis. Seepärast on värvikuul teist liiki laskemoon (vt ka HSi selgitavad märkused, rubriik 9306 , punkt A, alapunkt 3).
                     Seepärast ei või toodet klassifitseerida gruppi 95 lähtuvalt selle grupi märkuse 1 punktist s.
                     Seega tuleb toode klassifitseerida CN-koodi 9306 90 90  alla kui muud kuulid.
                  
               
            
         
            (*1)  Pildid on üksnes illustreerivad.